
A szalicilsav szerepe UV-A indukálta növényi alkalmazkodási válaszok kialakulásában

Méréseink során eltérő változásokat tapasztaltunk a szakirodalomban leírt UV-B és az általunk használt UV-A sugárzáshoz történő alkalmazkodási válaszokban. Kísérleti eredményeink alapján az UV-A kezelés hatására nem változik a levél méret. A két genotípus (Xanthi és NahG) között nem tapasztaltunk szignifikáns különbséget. A levelek pigmenttartalom változásai jó indikátorai az UV sugárzáshoz történő alkalmazkodási válaszok vizsgálatában. Az antociánok és a flavanoidok antioxidáns és UV-szűrő hatásaikat elsődleges védelmi vonalként használják fel a növények. Eredményeink alapján UV-A kezelés hatására a pigment tartalom sem változott szignifikánsan. A két genotípus szignifikáns nem különbözött.
A klorofill fluoreszcencia mérések eredményei alapján az UV-A kezelés hatására szignifikáns növekedést tapasztaltunk a PSII hatékonyságában. Ami amiatt is tapasztalható mert az UV csöveink kék fényt is bocsátanak magukból, amit a növény képes hasznosítani. Az NO, ami a növény stressz indikátor paramétere és az NPQ, ami a stressz sikeres elkerülését jelölő paramétere nem mutatnak szignifikáns különbséget, amiből arra következtethetünk, hogy a kiegészítő UV kezelésünk nem érte stresszorként a növényeinket. A két genotípus között nem tapasztaltunk szignifikáns különbséget.
Az UV-A kezelésünk hatására a hármas típusú peroxidázok (POD) aktivitása növekedet. A Xanthi genotípus esetében szignifikáns emelkedést tapasztaltunk, de NahG genotípusnál ez a hatás nem volt megfigyelhető. A szalicilsav deficiens növényekben nem keletkezett elegendő hidrogén-peroxid, ami aktiválhatta volna a POD-okat.
UV-A kezelés hatására nem tapasztalunk a szuperoxid-dizmutáz (SOD) aktivitásaban szignifikáns csökkentést egyik genotípus esetében sem. NahG növényeknél azonban a SOD aktivitás szignifikánsan magasabb volt a vadtípushoz képest. A SOD által megemelkedő H2O2 szint hatására a szalicilsav koncentráció is megemelkedik, mely legátolhatja a SOD aktivitást, azonban a NahG növényekben nincs szalicilsav és így a hormon gátló hatása sem.
A növényekben léteznek nem enzimatikus H2O2 semlegesítő útvonalak is. Méréseink alapján kimutattuk, hogy UV-A kezeléssel nem indukálhatóak ezen útvonalak, azonban megfigyeltünk genotípusos különbségeket. A Xanthi növények esetén magasabb kapacitásokat mértünk, mint NahG-k esetében. Hipotézisünk szerint a vadtípusú növények szalicilsav tartalma gátolja az enzimatikus védelmi utakat, így a nem enzimatikus semlegesítő képességre kell hagyatkozniuk a képződő ROS-ok ellen. 



